ཉེ་ཆར་སློབ་གསོ་པུས་ཀྲུང་དབྱང་དྲིལ་བསྒྲགས་པུའུ་དང་།བཟོ་ལས་དང་ཆ་འཕྲིན་ཅན་པུའུ།སྤྱི་བདེ་པུའུ།བདེ་འཇགས་པུའུ།རྒྱལ་ཁབ་བཟོ་ཚོང་སྲིད་འཛིན་དོ་དམ་སྤྱི་ཁྱབ་ཅུས།རྒྱལ་ཁབ་དྲ་སྦྲེལ་ཆ་འཕྲིན་གཞུང་དོན་ཁང་།རྒྱལ་ཁབ་གསང་སྲུང་ཅུས།དྲག་ཆས་ཉེན་རྟོག་དཔུང་སྡེ།ཆེས་མཐོའི་མི་དམངས་ཁྲིམས་ཁང་སོགས་སྡེ་ཚན་དང་མཉམ་དུཡིག་རྒྱུགས་གཡོ་ལས་ཡོ་བྱད་ཕྱིར་ཚོང་ལ་རྡུང་རྡེག་གཏོང་བདང་།ཡིག་རྒྱུགས་དང་འབྲེལ་བའི་ཡོད་པའི་དྲ་བའི་ཁོར་ཡུག་གཙང་བཟོ་བྱེད་པརྒྱུགས་རའི་ཉེ་འཁོར་གྱི་ཁོར་ཡུག་གཙང་བཟོ་བྱེད་པརྒྱུགས་སྤྲོད་བྱེད་ཚབ་བྱེད་པའི་གཡོ་ལས་ལ་རྡུང་རྡེག་གཏོང་བབཅས་ཕྱོགས་བསྡུས་བཅོས་སྐྱོང་གི་ཆེད་དོན་བྱ་སྤྱོད་ཁག་བཞི་གཅིག་སྡུད་ཐོག་སྤེལ་ཏེ་ཡིག་རྒྱུགས་ཀྱི་སྒྲིག་ལམ་ནན་སྐྱོང་བྱེད་པ་དང་ཡིག་རྒྱུགས་ཀྱི་ཁོར་ཡུག་བཟང་པོ་ཞིག་གཏོད་ཡོད་པ་རེད།ས་གནས་ཁག་གི་འབྲེལ་ཡོད་སྡེ་ཚན་གྱིས་སློབ་འབྲིང་དང་།མཐོ་སློབ།འཕྲིན་གཏོང་གློག་རྡུལ་ཐོན་རྫས་ཁྲོམ་ར།རྒྱུགས་རའི་ཉེ་འཁོར་དང་དེ་བཞིན་དྲ་སྦྲེལ་བཅས་ཐོག་ཁྲིམས་འགལ་ངང་ཚབ་རྒྱུགས་བྱེད་མཁན་འཚོལ་བསྡུ་བྱེད་པ་དང་།ཡིག་རྒྱུགས་ལ་ཚུལ་མིན་རོགས་རམ་བྱེད་པའི་བྱེད་སྤྱོད་སྤེལ་བ།ཡིག་རྒྱུགས་གཡོ་ལས་ཡོ་བྱད་ཁྲིམས་འགལ་ངང་ཕྱིར་ཚོང་བྱེད་པ།ཡིག་རྒྱུགས་དང་འབྲེལ་བ་ཡོད་པའི་མི་ལེགས་པའི་ཆ་འཕྲིན་ཁྱབ་སྤེལ་བྱེད་པ་སོགས་ཡིག་རྒྱུགས་ཀྱི་བདེ་འཇགས་ལ་གནོད་འཚེ་བཟོ་བ་དང་།ཡིག་རྒྱུགས་ཀྱི་སྒྲིག་ལམ་དཀྲུག་པ།ཁྲིམས་འགལ་གྱི་ཁེ་ཕན་ཐོབ་ཐབས་བྱེད་པ་སོགས་བྱེད་སྤྱོད་གཙོ་གནད་ཐོག་མྱུལ་ཞིབ་བྱས་ནས་ཉེས་གསོག་ཕྱོགས་གཏོགས་ཁག་གཅིག་ཁྲིམས་ལྟར་མེད་པ་བཟོས་པ་རེད།